**NOTAT**

|  |  |
| --- | --- |
| **TIL:** | Økonomiudvalget |
|  |  |
| **J.NR.:** | 029888-2012 |
|  |  |
| **VEDR.:** | Opsætning af solceller på kommunale bygninger |
|  |  |
| **DATO:** | 16.10.2013 |

**Solceller på kommunale bygninger**

Økonomiudvalget har på møde d. 2. oktober 2013 forespurgt om et uddydende notat vedrørende kommunale solcelleanlæg.

Holstebro Kommune har tidligere besluttet at opsætte solceller for i alt 15 mio. kr. Der er allerede opsat solcelleanlæg på 3 kommunale bygninger til en samlet pris på 1.010.000 kr.

Yderligere er der 5 kommunale bygninger, hvor der er projekteret solcelleanlæg, med en samlet effekt på 0,14 MW. Overslagsmæssigt vil disse solcelleanlæg kunne etableres for 1.904.000 kr. og kan producere ca. en femtedel af den strøm, der bruges i de pågældende bygninger. Investeringen vil have en tilbagebetalingstid (TB) på knap 12 år, hvilket isoleret set er en ganske fornuftig TB for energiinvesteringer.

Folketinget har indgået energiforlig omkring etablering af solcelle anlæg i Danmark med en samlet opstillet effekt på ca. 800 MW indtil 2020. De 800 MW dækker både private og offentligt opsatte solcelleanlæg.

Status pr. juni 2013 er, at der i Danmark er opstillet solcelle anlæg med en samlet effekt på ca. 620 MW (måske 760 MW - i flg. artikel i Ingeniøren).

Den hurtige udbygning af solcelle anlæg har givet anledning til flere lovændringer fra Folketinget, for derved at nedsætte hastigheden for opsætning af solceller og reducere statens økonomiske "tab" fra manglende indkomst fra el afgifter og tilskud ved salg af solceller plus omkostninger til tilskud til solceller. Den nuværende lovgivning omkring kommunale solcelle anlæg er på mange måder sammenlignelig med lovgivningen omkring vindmøller.

En række kommuner har opsat solceller på kommunale ejendomme eller har planer om at gøre det. De kommunale initiativer er siden foråret blevet bremset af uklarhed omkring kravet om etablering af selskaber til solcelleanlæg samt spørgsmålet om, hvorvidt kommunerne bliver modregnet i bloktilskud af den el, som de kommunale solceller producerer.

Energistyrelsen har i et brev af 27. juni 2013 udsendt information til samtlige kommuner om, at kommunerne er forpligtet til at etablere selskaber, når de opsætter solceller på kommunale bygninger. Af samme brev fremgår det dog ikke, hvilke sanktioner / repressalier, der kan komme på tale overfor de kommuner, der ikke har oprettet selskaber.

I brevet orienterer Energistyrelsen endvidere om, at energiforligspartnerne er blevet enige om at dispensere for selskabskravet for en pulje på op til i alt 20 MW kommunale solcelleanlæg (vurderes igen i 2015). Det vides endnu ikke, hvordan denne pulje vil blive administreret.

En anden problemstilling når kommunerne opsætter solceller på egne bygninger er spørgsmålet om modregning i bloktilskud. Det er endnu ikke afklaret, om kommunerne bliver modregnet i bloktilskud af den el, som de producerer via solcelleanlæg og i givet fald, hvor stor en del af den solcelle-producerede el, der vil indgå i de kommende regler omkring bloktilskud samt værdien af den procuderede el.

Det er således ikke muligt på nuværende tidspunkt at kvantificere den økonomiske risiko, såfremt Holstebro Kommune går videre med opsætning af solceller på de kommunale bygninger.

Teknik og Miljø kan konstatere, at der i kommunalt regi er stor forskel på den nuværende håndtering af situationen, hvor nogle kommuner forsætter med opsætning af solcelle anlæg på kommunale bygninger, mens andre kommuner afventer evt. ændret lovgivning.

Den politiske beslutning om, hvorvidt der på nuværende tidspunkt skal fortsættes med opsætning af de næste 5 solceller projekter vil det derfor være behæftet med en risiko pga manglende kendskab til de kommende regler.

Omvendt kan det måske være en fordel at få gennemført de 5 næste solcelle anlæg inden lovgivning bliver ændret, såfremt der ikke kommer økonomiske sanktioner siden hen.

Såfremt Holstebro Kommune opsætter solcelle anlæg på egne bygninger giver det mulighed for at producere VE-strøm til eget forbrug. Den strøm, der bruges i bygningerne samtidig med produktionen forventes at være udenfor regnestykket, hvorimod der er usikkerhed omkring afregning på tidspunkter, hvor der produceres mere strøm end der bruges.

Samlet vurdering

* Usikkerheden er stor, idet kommende lovgivning ikke kendes p.t..
* HK kan forpasse mulighed for del i 20 MW puljen, såfremt puljen bliver anvendt af kommuner, som forsætter udbygning af solcelleanlæg i 2013 – men administrations grundlaget kendes p.t. ikke..
* Kommunen kan igangsætte opsætning af solcelle anlæg og opnå den økonomiske gevinst ved reduceret indkøb af el. Men samtidig bære den økonomiske risiko for, at lovgivning har indbygget ”straf” til de kommuner som har forsat opstilling af solcelle anlæg i 2013.
* De enkelte kommunale solcelle anlæg er små anlæg, som hver for sig giver en reduktion i det samlede el forbrug, men lille og begrænset salg til el nettet. Såfremt værdien af solgt el danner grundlaget for en bloktilskud reduktion (ved kr. for kr.) vil dette påvirke HK i lille grad (for de 5 nye anlæg kr. 10.000,- pr. år).
* Er der politisk ønske om, at etablere solcelle anlæg nu – dermed løbe den økonomiske og politiske risiko p.g.a. manglende afklaring omkring lovgivning?

**Bilag**

Oversigt over de 5 allerede projekterede solcelleanlæg.

|  |  |  |  |  |  |
| --- | --- | --- | --- | --- | --- |
| Kommunale solcelle anlæg - Holstebro Kommune, |  |  |  | dato | 11.10.2013 |
|  |  |  |  |  |  |  |  |  |  |  |
| **Kommende** **projekt** | **Effekt****solceller** | **Pris****solceller** | **2011****el forbrug** | **Forventet****produktion** | **% af** **års****forbrug** | **% af juli** **forbrug** | **% solgt** **el****skøn** | **EL solgt** | **solgt værdi** **kr.** | **TB** |
| **note nr.** |  | **overslag** |  | **1** |  | **2** |  |  | **3** |  |
| **Ejendom** | **kW** | **kr.** | **kWh** | **kWh** |  |  |  | **kWh** | **kr.** | **år** |
| Halgård Skole | 25 | 340.000 | 93.000 | 21.300 | 23% | 104% | 15% | 3.195 | 1.917 | 11,4 |
| Sct. Jørgen Skole | 35 | 476.000 | 171.900 | 29.500 | 17% | 104% | 15% | 4.425 | 2.655 | 11,5 |
| Ellebækskolen | 35 | 476.000 | 191.000 | 26.800 | 14% | 45% | 10% | 2.680 | 1.608 | 12,0 |
| Mejruphus | 25 | 340.000 | 81.750 | 20.200 | 25% | 83% | 10% | 2.020 | 1.212 | 11,3 |
| Vemb Skole | 20 | 272.000 | 47.600 | 16.200 | 34% | 154% | 20% | 3.240 | 1.944 | 12,7 |
|  |  |  |  |  |  |  |  |  |  |  |
| sum | 140 | 1.904.000 | 585.250 | 114.000 | 19% | 98% | 14% | 15.560 | 9.336 | 11,7 |
|  |  |  |  |  |  |  |  |  |  |  |
| Værdi af sol strøm - brugt på ejendomme | 162.426 |  |  |  |  |  |  |
|  |  |  |  |  |  |  |  |  |  |  |
| Værdi af sol strøm - solgt til el nettet |  |  |  |  |  |  | 9.336 |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
| Bemærkninger til oversigt. |  |  |  |  |  |  |  |  |  |
|  |  |  |  |  |  |  |  |  |  |  |
| note 1 | Beregnet af rådgivende ingeniør Grue og Kirkgaard - via solcelle beregningsprogram. |  |
|  |  |  |  |  |  |  |  |  |  |  |
| note 2 | Dette er et rent skøn - nogle sommerdage og sommer weekender produceres der |  |
|  | mere end der forbruges - men fra august til maj bliver alt sol el forbrugt på aktuel ejendom |
|  |  |  |  |  |  |  |  |  |  |  |
| note 3 | Solgt el afregnes til kr. 0,60 pr. kWh uden moms. |  |  |  |  |  |
|  |  |  |  |  |  |  |  |  |  |  |
| note 4 | El pris på indkøbt el er p.t. i dag 1,65 kr./kWh uden moms. |  |  |  |  |
|  |  |  |  |  |  |  |  |  |  |  |